Tiina Mägi

Tiina Mägi (sünninimi Tiina EermeJutusaade. Tiina Mägi ERR Vikerraadio, 08.05.2011.; sündinud 3. mail 1939 Pärnus) on eesti ajakirjanik, telerežissöör ning noorteliikumise Kodulinn asutaja ja juht.

Haridus
Tiina Mägi on õppinud Õpetajate Seminari harjutuskoolis, Tallinna 21. Keskkoolis ja Tartu Riikliku Ülikooli ajaloo-keeleteaduskonnas.Hull juht ja võimatu alluv Tiina Mägi Postimees.ee, 03.06.2006. 

Töö ja ühiskonnategevus
Töö ajakirjaniku ja filmitegijana
Tiina Mägi töötas ligi 40 aastat Eesti Televisioonis reporteri, saatejuhi ja režissöörina (kultuuri-, laste- ja noortesaated, mälumängud). Tema osalusel on valminud üle 1000 telesaate. Stsenaristi ja režissöörina on ta teinud üle tosina kultuuriloolise dokumentaalfilmi. 

Tegevus noorteliikumise Kodulinn juhina
Sügisel 1975 sai Tiina Mäe eestvedamisel ja juhtimisel Tallinna vanalinnas alguse Kodulinna liikumine, millest kujunes aastatega kokku rohkem kui 10 000 noort hõlmanud ettevõtmine. Noored käisid pühapäeviti vabatahtlikult koristamas Tallinna vanalinna, korda tegemas räämas maju ja restaureerimas lagunenud uksi. Koos ajaloolaste ja arheoloogidega õpiti tundma kodulinna ajalugu ja kultuuriväärtusi. Kolmapäeviti käis koos Tiina Mäe juhendatav Kodulinna ajakirjandusring ja anti välja Kodulinna ajalehte. Noori innustasid ka Tiina Mäe eestvõttel tehtud ETV noortesaated, mis kajastasid sageli reportaažina Kodulinna noorte tööd ja kultuuriüritusi.Liikumise Kodulinn algataja Tiina Mägi tähistas 80. sünnipäeva ERR Uudised, 03.05.2019.Madis Jürgen. AK Fookus ⟩ Tiina Mägi: «Mida tähendab mulle Kodulinn? Metsikus kontsentratsioonis toredaid inimesi!» Postimees.ee, 25.10.2025.

Liikumisest Kodulinn on välja kasvanud hulk aktiivseid ühiskonnaliikmeid. Kodulinna ridadesse on kuulunud näiteks Mart Laar, Madis Jürgen, Hannes Astok, Mart Kalm, Ulvi Pihel, Andres Heinver, Lauri Õunapuu, Raivo E. Tamm, Toomas Sildam ja paljud teised.Liikumise Kodulinn algataja Tiina Mägi tähistas 80. sünnipäeva ERR Uudised, 03.05.2019.

Tiina Mägi suutis ellu viia oma 1982. aastal alguse saanud seltsimaja idee. Kõigepealt taotles ta linnavalitsuselt Kodulinna liikumise käsutusse linnamüüriäärsed "lobudikud", mille baasil hakati uut maja välja arendama. Seejärel korraldas ta projekti koostamise ja pani käima ehitustööd. Ta on 1986. aastal valminud Kodulinna Maja looja ja on seejärel olnud aastakümneid selle juht. Suuresti tänu Tiina Mäe sihikindlusele ja organiseerimisvõimele on Kodulinna Maja tänapäevalgi tähtis kultuurikeskus, kus toimub kontserte, loenguid, teatrietendusi ja näitusi. Eeskätt on see aga endiselt kogukondlik kohtumispaik, kus käivad koos klubid ja huviringid ning töötubades saab kursuste vormis õppida kohalikke traditsioone, käsitööd ja ajalugu.Anu Saagim, Sirje Presnal. Vanalinna haldjas Tiina Mägi: "Lootsin, et ma ei vapustu enam, aga asjatult lootsin. Nii mõttetu koht on meie armas vanalinn." Õhtuleht.ee, 05.01.2025.

Tiina Mägi on ka üks Tallinna vanalinna päevade algatajaid ja eestvedajaid alates 1982. aastast.Alar Näärme. 35 aastat vanalinna päevi Kesklinna Sõnumid, 27.05.2016.

Tegevus Tallinna linnavolikogus

1993. aastal valiti Mägi Tallinna linnavolikokku, kus ta võttis mitme koosseisu liikmena sõna peamiselt kultuuriväärtuslike hoonete säilitamise, linnakeskkonna ja noorsootöö teemadel.Marika Milve. Tiina Mägi seljatas volikogu Eesti Päevaleht, 20.02.1998.Hull juht ja võimatu alluv Tiina Mägi Postimees.ee, 03.06.2006.Askur Alas. Tiina Mägi keelaks sadakonna kesk- ja vanalinna maja müügi Eesti Päevaleht, 01.07.2004.Hille Tänavsuu. Tiina Mägi muretseb hävivate ehitiste pärast Postimees.ee, 19.05.2008.Heiki Suurkask.Tallinna volikogu valimised 1993: vene nimekiri võitis, kuid Raeklubi sai Tiit Vähi loal edasi valitseda Delfi/Forte, 26.09.2017. 

Aastatel 1993–1996 oli ta ühtlasi Tallinna Kesklinna Linnaosakogu (halduskogu) esimeesSulev Mäeltsemees. Tallinna linnavolikogu & Tallinna linnavalitsus 30 Tallinn, 2019. ja pärast seda kuni 2025. aasta novembrini sama linnaosakogu liige ning kultuuri- ja linnaelukomisjoni esimees.Kesklinna linnaosakogu 10. koosseis Tallinna Linnavalitsuse koduleht. Vaadatud 20.12.2025. Ta on kuulunud ka Tallinna visiooninõukotta.Ester Šank. Tallinn arutab „mägede" tulevikku Kesknädal, 16.11.2011.

Ta kandideeris 2025. aasta kohaliku omavalitsuse volikogude valimistel Kesklinna linnaosas Isamaa nimekirjas, kogus 115 häält ning ei osutunud valituks.

Tunnustus
 1987 – Eesti NSV teeneline kultuuritegelane
 1995 – Tallinna teenetemärk
 2005 – Valgetähe IV klassi teenetemärk
 2015 – Kodanikupäeva aumärkKodanikupäeva aumärgi saanud
 2018 – Tallinna vapimärk
 2025 – Muinsuskaitseameti elutööauhind (Tallinna vanalinna hoidjale ja kaitsjale)Selgusid muinsuskaitseameti aastaauhindade laureaadid Muinsuskaitseameti koduleht, 20.11.2025.

Isiklikku
Tema ema Erna Korjus (1910–1984) oli Endla, Vanemuise ja Draamateatri näitleja ja inspitsient ning isa Karl Eerme (1905–1975) oli Pärnu Postimehe ajakirjanik. Isa lahkus sõja ajal Eestist ja asus elama Kanadasse.Olaf Esna. Kuidas Endla teater ilmasõjas maha põles Pärnu Postimees, 21.12.2006.Hull juht ja võimatu alluv Tiina Mägi Postimees.ee, 03.06.2006.

1963. aastal Tiina Eerme abiellus ja hakkas kandma perekonnanime Mägi. Sellest abielust on tal poeg Toomas ja tütar Maria-Eva.Hull juht ja võimatu alluv Tiina Mägi Postimees.ee, 03.06.2006. Pärast abiellumist operaator Illis VetsigaIllis Vets Eesti Filmi Andmebaas. Vaadatud 20.12.2025. kandis ta mõnda aega perekonnanime Vets (ka Mägi-Vets).Jutusaade. Tiina Mägi ERR Vikerraadio, 08.05.2011.

Läbi aastakümnete on tema iseloomulik väline tunnus olnud pikk pats.Feliks Undusk. Tiina Mägi. Patsiga naine, keda kõik tunnevad Postimees.ee / 60+, 14.11.2021.Madis Jürgen. AK Fookus ⟩ Tiina Mägi: «Mida tähendab mulle Kodulinn? Metsikus kontsentratsioonis toredaid inimesi!» Postimees.ee, 25.10.2025. 

Viited

Välislingid
 Hull juht ja võimatu alluv Tiina Mägi Postimees.ee, 3. juuni 2006
 Tähelaev. Tiina Mägi Saatejuht Hannes Hermaküla. Eesti Televisioon, 29. mai 2011
 Feliks Undusk. Tiina Mägi. Patsiga naine, keda kõik tunnevad Postimees.ee / 60+, 14. november 2021
 Madis Jürgen. AK Fookus ⟩ Tiina Mägi: «Mida tähendab mulle Kodulinn? Metsikus kontsentratsioonis toredaid inimesi!» Postimees.ee, 25. oktoober 2025

Kategooria:Eesti ajakirjanikud
Kategooria:Eesti NSV teenelised kultuuritegelased
Kategooria:Valgetähe IV klassi teenetemärgi kavalerid
Kategooria:Sündinud 1939